Guba Rawantas

Gabriel Robert Rawantas, atau lebih dikenali sebagai Guba (lahir 1983) ialah seorang penyanyi lelaki Malaysia yang juga seorang penulis lagu. Beliau menyertai Laguna Music pada tahun 2011 dan album sulungnya berjudul Hilang diterbitkan pada Julai 2012.Guba Artis terbaru Laguna Music Laguna Music. Dicapai pada 28 November 2013.

Kerjaya muzik
Guba dilahirkan di Kota Kinabalu, Sabah dan telah berpengalaman selama 13 tahun menyanyi dan menulis sendiri lagunya sejak kecil. Muziknya berentak folk-alternatif. Beliau pada asalnya ke Kuala Lumpur pada 2010 untuk kerjaya lain, namun bakatnya disedari oleh Greenhouse Studio seterusnya beliau dibantu untuk merakamkan beberapa lagu sebelum dikesan oleh pihak Laguna Music.Get Personal: Guba R.AGE (19 Oktober 2012). Dicapai pada 28 November 2013.

Guba menerbitkan beberapa single pengenalan menjelang penerbitan album studio solo pertamanya. Single pertamanya ialah lagu berbahasa Inggeris judul "You & Me" telah diterbitkan pada 2011. Lagu-lagu seterusnya ialah "Sunday Morning", "Hilang", "Aku Pergi" dan kolaborasi bersama penyanyi popular Yuna berjudul "You're So Fine"Gandingan eksklusif Guba dan Yuna Sinar Harian (30 Ogos 2013). Dicapai pada 28 November 2013. dan bersama pelakon Diana Danielle menerusi lagu "A Beauty Company". Album sulungnya mendapat sentuhan daripada vokalis Seven Collar T-Shirt, Saiful Ridzuan dan juga Jeffrey Little (Prana).Budiey (11 September 2012). Laguna Music Lancar Album Guba Berjudul HILANG Sensasi Selebriti. Dicapai pada 12 September 2012.Guba tidak tumpang populariti Kosmo! (21 Oktober 2012). Dicapai pada 22 Oktober 2012.

Diskografi

Album studio
 Hilang (2012)

Single
 "You & Me"
 "Aku Pergi"
 "You're So Fine" (duet bersama Yuna Zarai)
 "Sunday Morning" 
 "Hilang"

Rujukan

Pautan luar
 Laman web rasmi

Kategori:Penyanyi lelaki Malaysia
Kategori:Orang hidup
Kategori:Orang dari Sabah
Kategori:Penyanyi bahasa Inggeris di Malaysia
Kategori:Penyanyi berbahasa Melayu
Kategori:Kelahiran 1983
Kategori:Roman Katolik Malaysia
Kategori:Artis Laguna Music